
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 331 

13 Ιουλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως μνημείου του κτιριακού συγκρο¬ 
τήματος του Μουσείου της Ελιάς και του Ελλη¬ 
νικού Λαδιού [ΜΕΕΛ], επί της οδού Όθωνος και 
Αμαλίας 129 στη Σπάρτη Ν. Λακωνίας, φερομένης 

ιδιοκτησίας του Δήμου Σπαρτιατών. 1 

Παραχώρηση στο Λιμενικό Ταμείο Λακωνίας της χρή¬ 
σης και εκμετάλλευσης του χωροθετημένου κα¬ 
ταφυγίου τουριστικών σκαφών στο Γύθειο. 2 

Προσφυγή των Φούσκα Στεφάνου και Χατζηγιάννη 
Θεοδώρας κατά της υπ’ αριθμ. Π1715/Α70/2009 
απόφασης του Νομάρχη Πειραιά - Διεύθυνση Πο¬ 
λεοδομίας, περί τροποποίησης του ρυμοτομικού 


σχεδίου του Δήμου Περάματος στο Ο.Τ. 177 με το 
χαρακτηρισμό του οικοπέδου 03 ως χώρο παιδι¬ 
κής χαράς (ΦΕΚ 124/24.3.2009 τεύχος ΑΑΠΘ). 3 

Τροποποίηση σχεδίου πόλης Αγρίνιου Ν. Αιτωλ/νίας 
και στο Ο.Τ. 20 - 22. 4 


Ανάκληση Παρέκκλιση ως προς τους όρους δόμη¬ 
σης για την δημιουργία Κέντρου Αποθεραπείας 
και Αποκατάστασης κλειστής νοσηλείας Δυναμι¬ 
κότητας 80 κλινών (δύο μονάδων) στον Προβα- 


τώνα του Δήμου Τυχερού. 5 

ΑΠΟΦΑΣΕΙ Σ 

Αριθμ. ΥΠΠΟ/ΔΝΣΑΚ/41580/1062 (1) 


Χαρακτηρισμός ως μνημείου του κτιριακού συγκροτή¬ 
ματος του Μουσείου της Ελιάς και του Ελληνικού 
Λαδιού [ΜΕΕΛ], επί της οδού Όθωνος και Αμαλίας 
129 στη Σπάρτη Ν. Λακωνίας, φερομένης ιδιοκτησί¬ 
ας του Δήμου Σπαρτιατών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του π.δ/τος 63/2005 (ΦΕΚ 98/Α/ 
22.4.2005) «Περί Κωδικοποίησης της Νομοθεσίας για 
την Κυβέρνηση και τα Κυβερνητικά Όργανα» καθώς και 
ότι από την εφαρμογή των κανονιστικών αυτών διατά¬ 
ξεων δεν προκαλείται δαπάνη σε βάρος του Κρατικού 
προϋπολογισμού. 


β) Του π.δ. 4/2009 (ΦΕΚ Α2/8.1.2009] «περί Διορισμού 
Υπουργών». 

γ) Των άρθρων 2 και 3 του ν. 3028/2002 (ΦΕΚ 153/ 
Α/28.6.2002) «Για την προστασία των Αρχαιοτήτων και 
εν γένει της Πολιτιστικής Κληρονομιάς». 

δ) Του άρθρου 1 του ν. 2039/1992 (ΦΕΚ 61/Α/13.4.1992), 
«περί Κύρωσης της Σύμβασης για την προστασία της 
Αρχιτεκτονικής Κληρονομιάς της Ευρώπης». 

ε) Του άρθρου 14 του π.δ/τος 191/2003 (ΦΕΚ 146/ 
Α/13.6.2003) «Οργανισμός Υπουργείου Πολιτισμού». 

2. Τηνυπ’αριθμ.ΥΠΠΟ/ΔΟΕΠΥ/ΤΠΟΝΥΣ/15/3696/20.1.2004 
υπουργική απόφαση «Μεταβίβαση αρμοδιοτήτων του 
Υπουργού Πολιτισμού στις Περιφερειακές....» (ΦΕΚ 70/ 
Β/20.1.2004) καθώς και την υπ’ αριθμ. ΥΠΠΟ/ΔΟΕΠΥ/ΤΠΟ- 
ΝΥΣ/14/3698/20.1.2004 υπουργική απόφαση «Οργάνωση 
και λειτουργία των Συμβουλίων του ν. 3028/2002» ΦΕΚ 
7 0/Β/20.1.2004). 

3. Την εισήγηση της Διεύθυνσης Νεώτερης και Σύγ¬ 
χρονης Αρχιτεκτονικής Κληρονομιάς (Δ.Ν.Σ.Α.Κ.) και τα 
λοιπά στοιχεία του φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων με αριθμό πρακτικού 11/9.4.2009, 
αποφασίζουμε: 

Χαρακτηρίζουμε σύμφωνα με τις διατάξεις του άρ¬ 
θρου 6, παρ. 1γ του ν. 3028/2002, ως μνημείο το κτιριακό 
συγκρότημα του Μουσείου της Ελιάς και του Ελληνι¬ 
κού Λαδιού, επί της οδού Όθωνος και Αμαλίας 129 στη 
Σπάρτη Ν. Λακωνίας, φερόμενης ιδιοκτησίας του Δήμου 
Σπαρτιατών, διότι είναι ιδιαίτερα αξιόλογο δείγμα δημο¬ 
σίου κτηρίου, πρόκειται για ένα μουσείο που προβάλλει 
την ιστορία της ελιάς στην Ελλάδα από αρχαιοτάτων 
χρόνων και τους παραδοσιακούς και σύγχρονους τρό¬ 
πους επεξεργασίας του καρπού της. 

Είναι ένα σύγχρονο κτήριο που με τη σφραγίδα της 
εποχής κατασκευής του διατηρεί και ενσωματώνει την 
πρόσοψη του μοναδικού μέχρι το 1930 βιομηχανικού 
κτηρίου της Σπάρτης και διαθέτει υπαίθριες και ημιυ- 
παίθριες διαμορφώσεις, που συμπληρώνουν τόσο λει¬ 
τουργικά όσο και αισθητικά το κυρίως κτήριο. 

Αποτελεί ένα ιδιαίτερα αξιόλογο δημόσιο κτήριο από 
αρχιτεκτονικής άποψης, το οποίο ως Μουσείο της Ελιάς 
και του Ελληνικού Λαδιού, αναδεικνύει την ιδιαίτερη 
σημασία του δέντρου και του καρπού της ελιάς στον 
ευρύτερο ελλαδικό χώρο από κοινωνική, ιστορική και 

βιομηχανική άποψη και ως εκ τούτου πληρούνται οι ιδι¬ 
αίτερα αυξημένες προϋποθέσεις του προαναφερθέντος 
νόμου για τον χαρακτηρισμό του ως μνημείου. 

Η απόψαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2009 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθμ. 11736 (2) 

Παραχώρηση στο Λιμενικό Ταμείο Λακωνίας της χρήσης 
και εκμετάλλευσης του χωροθετημένου καταφυγίου 
τουριστικών σκαφών στο Γύθειο. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 του ν. 3270/2004 (Φ.Ε.Κ 
Α' 187) «Αρμοδιότητες του Υπουργείου Τουριστικής Ανά¬ 
πτυξης και θέματα τουρισμού». 

2. Τις διατάξεις του Κεφ.Γ' του ν. 2160/1993 και ειδι¬ 
κότερα του άρθρ. 34 περί δημιουργίας ζωνών αγκυ¬ 
ροβολιάς και καταφυγίων τουριστικών σκαφών, όπως 
αντικαταστάθηκε με τις διατάξεις της παρ.7 του άρθρου 
27 του ν. 2636/1998. 

3. Την υπ’ αριθμ. Τ/9803/5.9.2003 κοινή υπουργική από¬ 
φαση «Γενικός Κανονισμός Λειτουργίας Τουριστικών 
Λιμένων» όπως τροποποιήθηκε και ισχύει. 

4. Τις διατάξεις του π.δ. 149/19.8.2005 (Φ.Ε.Κ Α' 211) περί 
Οργανισμού του Υπουργείου Τουριστικής Ανάπτυξης. 

5. Τις διατάξεις του π.δ. 4/2009 (ΦΕΚ Α' 2) «Διορισμός 
Υπουργών, Αναπληρωτή Υπουργού και Υφυπουργών». 

6. Την υπ’ αριθμ. 1961/4.2.2009 (ΦΕΚ ΥΟΔΔ/40) κοινή 
απόφαση του Πρωθυπουργού και του Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

7. Την υπ’ αριθμ. 5083/3.3.2009 υπουργική απόφαση 
περί χωροθέτησης του καταφυγίου τουριστικών σκα¬ 
φών στο Γ ύθειο Ν. Λακωνίας δυναμικότητας 60 θέσεων 
ελλιμενισμού. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Το Ελληνικό Δημόσιο, όπως νομίμως εκπροσωπείται 
από τον Υπουργό Τουριστικής Ανάπτυξης, παραχωρεί 
στο Λιμενικό Ταμείο Λακωνίας, σύμφωνα με τις δια¬ 
τάξεις της παρ. 6 του άρθ. 34 του ν. 2160/1993 όπως 
αντικαταστάθηκε με τις διατάξεις της παρ.7 άρθ.27 
ν.2636/1998, τη χρήση και εκμετάλλευση της θαλάσ¬ 
σιας και χερσαίας ζώνης του καταφυγίου τουριστικών 
σκαφών στο Γύθειο νομού Λακωνίας δυναμικότητας 
60 θέσεων ελλιμενισμού όπως οριοθετείται στο τοπο- 
γραφικό διάγραμμα, που αποτελεί αναπόσπαστο μέρος 
της υπ’ αριθμ. 5083/3.3.2009 υπουργικής απόφασης περί 
χωροθέτησης του εν λόγω καταφυγίου. 

Το καταφύγιο χωροθετήθηκε κατόπιν αιτήματος του 
Λιμενικού Ταμείου Λακωνίας. 

Το Λιμενικό Ταμείο Λακωνίας, εφεξής θα αποκαλείται 
φορέας διαχείρισης του καταφυγίου τουριστικών σκα¬ 
φών ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 


Η παραχώρηση της χρήσης και εκμετάλλευσης του 
καταφυγίου, αρχίζει από τη δημοσίευση της παρούσας 
και λήγει μετά τριάντα τρία (33) χρόνια την αντίστοιχη 
ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε 
κρατούσες συνθήκες. 

Η παραχώρηση λήγει αυτοδικαίως μετά τη λήξη της 
καθορισμένης διάρκειάς της χωρίς να απαιτείται οποι¬ 
αδήποτε ενέργεια ή όχληση από πλευράς του Υπουρ¬ 
γείου Τουριστικής Ανάπτυξης. 

Σιωπηρή ανανέωση της διάρκειας παραχώρησης απο¬ 
κλείεται. 

Το καταβλητέο στο Δημόσιο (Δ.Ο.Υ. Γυθείου), ετήσιο 
αντάλλαγμα για την παραχώρηση της χρήσης και εκ¬ 
μετάλλευσης του καταφυγίου, ορίζεται στο ποσό των 
τριών χιλιάδων εξακοσίων (3.600) ευρώ και θα κατα¬ 
βάλλεται στην προαναφερόμενη Δ.Ο.Υ. μέσα στο πρώτο 
εικοσαήμερο κάθε έτους παραχώρησης. 

Στο προαναφερόμενο ποσό δεν συμπεριλαμβάνονται 
τυχόν εισφορές, φόροι ή τέλη που σε κάθε περίπτωση 
βαρύνουν τον φορέα διαχείρισης. 

Το ετήσιο αντάλλαγμα θα αναπροσαρμόζεται αυ¬ 
ξητικά στην αρχή κάθε έτους παραχώρησης, κατά το 
ποσοστό αύξησης του τιμαρίθμου κόστους ζωής του 
προηγούμενου ημερολογιακού έτους, όπως προσδιορί¬ 
ζεται από την Τράπεζα της Ελλάδος ή άλλη κατά νόμο 
αρμόδια Υπηρεσία. 

Η ως άνω προσαύξηση ισχύει από το δεύτερο έτος 
παραχώρησης και εφεξής. 

Η καταβολή του ανταλλάγματος, δεν αναστέλλεται 
για οποιονδήποτε λόγο, διέπεται δε από τις διατάξεις 
περί είσπραξης δημοσίων εσόδων. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το Λιμενικό Ταμείο Λακωνίας, στη Διεύθυνση Τουριστι¬ 
κών Λιμένων, Γραμμάτιο Σύστασης Παρακαταθήκης του 
Ταμείου Παρακαταθηκών και Δανείων/Γραφείο Παρα¬ 
καταθηκών Γυθείου (Νο 7342) ποσού τριών χιλιάδων 
επτακοσίων (3.700) ευρώ. 

Σε κάθε αναπροσαρμογή του ανταλλάγματος πέραν 
του προαναφερόμενου ποσού θα πρέπει ο φορέας δι¬ 
αχείρισης, χωρίς να απαιτείται ειδική όχληση από το 
Υπουργείο Τουριστικής Ανάπτυξης, να μεριμνά για ανά¬ 
λογη αναπροσαρμογή ή αντικατάσταση της εγγύησης 
εντός μηνός από τη γενόμενη αναπροσαρμογή. 

Επίσης ο φορέας διαχείρισης υποχρεούται να συμπλη¬ 
ρώνει εντός μηνός την προαναφερόμενη εγγύηση, όταν 
μειώνεται μετά από τυχόν καταπτώσεις. 

Σε περίπτωση μη τήρησης της προαναφερόμενης 
προθεσμίας, δύναται να καταπίπτει η υποβληθείσα στο 
Υπουργείο Τουριστικής Ανάπτυξης εγγύηση. 

Η εγγύηση θα παραμείνει στο Δημόσιο (Υπουργείο 
Τουριστικής Ανάπτυξης) μέχρι την λήξη ή την καθ’ οι- 
ονδήποτε τρόπο λύση της παραχώρησης. 

Το Δημόσιο δικαιούται να εισπράττει από την προα¬ 
ναφερόμενη εγγύηση, με ισόποση κατάπτωσή της, κάθε 
οφειλή του φορέα διαχείρισης από ανταλλάγματα, ποι¬ 
νικές ρήτρες, πρόστιμα κ.λ.π. και γενικά κάθε απαίτη¬ 
ση που πηγάζει από τυχόν παραβάσεις των όρων της 
παραχώρησης. 

Τα πάσης (ρύσεως έργα (λιμενικά και χερσαία) και 
εγκαταστάσεις (κτιριακές, ηλεκτρομηχανολογικές 
κ.λ.τι.) που προβλέπονται στην υπ’ αριθμ. 5083/3.3.2009 
υπουργική απόφαση περί χωροθέτησης του εν λόγω 
καταφυγίου τουριστικών σκαφών και στις εγκεκριμένες 
οριστικές μελέτες των έργων, θα πρέπει να ολοκληρω¬ 
θούν το αργότερο εντός τριών ετών από τη δημοσίευση 
της παρούσας.Ύστερα από σχετικό αίτημα του φορέα 
διαχείρισης η εν λόγω προθεσμία μπορεί να παραταθεί 
για τρία επιπλέον έτη. 

Η κατασκευή των έργων θα πρέπει να γίνει σύμφωνα 
με τις εγκεκριμένες μελέτες, τις απαιτούμενες κατά 
περίπτωση άδειες και τους κανόνες της επιστήμης και 
της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονο¬ 
μικές κυρώσεις που συνίστανται σε ποσοστό 1/12 του 
ετήσιου ανταλλάγματος (με τις προβλεπόμενες προ¬ 
σαυξήσεις), για κάθε μήνα καθυστέρησης. 

Πριν την έναρξη κατασκευής του καταφυγίου, θα πρέ¬ 
πει να εκδοθεί αρμοδίως εγγυητική επιστολή καλής 
και έγκαιρης εκτέλεσης των έργων, χρηματικού ποσού 
ίσου με το 5% του προϋπολογιζόμενου κόστους των 
έργων. 

Ο φορέας διαχείρισης υποχρεούταί: 

- Να εξοπλίσει το καταφύγιο με τις κατάλληλες για τη 
λειτουργία του μηχανολογικές, υδραυλικές και λοιπές 
εγκαταστάσεις καθώς και με τον απαιτούμενο κινητό 
εξοπλισμό. 

- Να λειτουργεί το καταφύγιο τουριστικών σκαφών 
όλο το χρόνο σύμφωνα με τα οριζόμενα στον Γενικό 
Κανονισμό Λειτουργίας Τουριστικών Λιμένων και στον 
Ειδικό Κανονισμό Λειτουργίας του καταφυγίου, τον 
οποίο θα πρέπει να υποβάλει για έγκριση στο Υπουρ¬ 
γείο Τουριστικής Ανάπτυξης σύμφωνα με τις διατάξεις 
της παρ.4 του αρθ. 31α του ν. 2160/1993. 

- Να μεριμνά για την κανονική συντήρηση των έργων, 
εγκαταστάσεων και εξοπλισμού του καταφυγίου καθώς 
και για τις αναγκαίες επισκευές αυτών, συμμορφούμενος 
προς τις τυχόν υποδείξεις των αρμοδίων οργάνων, που 
θα πραγματοποιούν τακτικούς και έκτακτους ελέγχους 
καθ’ όλη τη διάρκεια λειτουργίας του καταφυγίου. 

Εάν κατά τη διάρκεια επιθεωρήσεων διαπιστωθούν 
αποκλίσεις, φθορές, βλάβες, ζημίες και γενικά εάν η 
λειτουργική και αισθητική κατάσταση του καταφυγίου 
είναι υποδεέστερη της απαιτουμένης, ο φορέας διαχεί¬ 
ρισης υποχρεούταί να συμμορφωθεί με τις υποδείξεις 
των αρμοδίων οργάνων. 

- Να διατηρεί καθ’ όλη τη διάρκεια της παραχώρησης 
τους χώρους, τις εγκαταστάσεις και τα πάσης φύσεως 
έργα του καταφυγίου σε καλή κατάσταση από πλευράς 
υγιεινής, καθαριότητας και λειτουργικού επιπέδου, να 
μεριμνά για την αισθητική του περιβάλλοντα χώρου και 
να προβαίνει στην άμεση αποκατάσταση κάθε φθοράς 
ή βλάβης που τυχόν παρουσιασθεί. 

- Να τηρεί τις εκάστοτε ισχύουσες διατάξεις της ερ¬ 
γατικής νομοθεσίας για το προσωπικό του καταφυγίου 
και να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλο¬ 
ντος καθώς και για την ασφάλεια και προστασία των 
ελλιμενιζόμενων σκαφών και των χρηστών του κατα¬ 
φυγίου. 


Τυχόν αξιώσεις τρίτων θα βαρύνουν αποκλειστικά τον 
φορέα διαχείρισης. 

- Να λάβει τα προληπτικά και κατασταλτικά μέτρα 
πυροπροστασίας που προβλέπονται στην υπ’ αριθμ. 
10/2002 Πυροσβεστική Διάταξη όπως εκάστοτε ισχύει. 

- Να μεριμνήσει για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων, χρησιμο¬ 
ποιημένων λιπαντελαίων και απορριμμάτων, καθώς και 
επικίνδυνων αποβλήτων κατ’ εφαρμογή της ισχύουσας 
κοινοτικής και εθνικής νομοθεσίας. 

- Να μεριμνήσει για την κατάρτιση «Σχεδίου'Εκτακτης 
Ανάγκης» (Οοπίιπροπογ ΡΙαπ), συμβατού με το Τοπικό 
Σχέδιο της αρμόδιας Λιμενικής Αρχής για την αντιμε¬ 
τώπιση ενδεχόμενων περιστατικών ρύπανσης της θά¬ 
λασσας και των ακτών, καθώς και για την ύπαρξη εξο¬ 
πλισμού πρόληψης και καταπολέμησης της ρύπανσης 
της θάλασσας από πετρελαιοειδή (πλωτά φράγματα, 
απορροφητικά υλικά κ.λ.π.), σύμφωνα με τις υποδείξεις 
της αρμόδιας Λιμενικής Αρχής. 

- Να ενημερώνει άμεσα την αρμόδια Λιμενική Αρχή σε 
περίπτωση περιστατικού ρύπανσης και να εκτελεί τις 
παρεχόμενες οδηγίες για την αντιμετώπισή του. 

Ο φορέας διαχείρισης υποχρεούταί να ασφαλίσει το 
σύνολο των έργων και εγκαταστάσεων του καταφυγί¬ 
ου, κατά παντός κατά κανόνα ασφαλιζομένου κινδύνου, 
ζημίας ή ατυχήματος κατά την διάρκεια οιωνδήποτε 
κατασκευαστικών εργασιών και κατά την διάρκεια λει¬ 
τουργίας του. 

Η ασφαλιστική κάλυψη θα πρέπει να περιλαμβάνει 
και τους κινδύνους αστικής ευθύνης έναντι τρίτων από 
οποιοδήποτε λόγο. 

Το Δημόσιο σαν κύριος του καταφυγίου, δεν θα έχει 
καμία συμμετοχή για την κάλυψη οποιουδήποτε κιν¬ 
δύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δη¬ 
μόσιο (Υπουργείο Τουριστικής Ανάπτυξης). 

Σε περίπτωση λήξης της ασφαλιστικής κάλυψης με¬ 
ρικώς ή ολικώς ο φορέας διαχείρισης υποχρεούταί να 
καταρτίσει νέο ασφαλιστήριο συμβόλαιο ώστε το αντι¬ 
κείμενο ασφάλισης να βρίσκεται διαρκώς και αδιαλεί- 
πτως υπό ασφαλιστική κάλυψη. 

Αντίγραφα των εν λόγω ασφαλιστηρίων συμβολαί¬ 
ων θα πρέπει να υποβληθούν στη Δ/νση Τουριστικών 
Λιμένων. 

Σε περίπτωση που επέλθει ζημία από εκείνες που 
καλύπτονται κατά τα ανωτέρω, η ασφαλιστική αποζη¬ 
μίωση θα εισπράττεται από τον φορέα διαχείρισης υπό 
την προϋπόθεση ότι διατηρεί την ιδιότητά του αυτή, 
άλλως από το Ελληνικό Δημόσιο (Υπουργείο Τουριστι¬ 
κής Ανάπτυξης). 

Ο φορέας διαχείρισης θα υποχρεούταί να αποκατα- 
στήσει τη ζημιά εντός του χρονικού διαστήματος που θα 
ταχθεί από το Υπουργείο Τουριστικής Ανάπτυξης/Δ/νση 
Τουριστικών Λιμένων, το οποίο θα είναι ανάλογο της 
φύσης και της έκτασης της ζημίας. 

Εάν παρέλθει άπρακτη η προθεσμία αυτή, το Ελλη¬ 
νικό Δημόσιο (Υπουργείο Τουριστικής Ανάπτυξης) θα 
έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε 
ή θα εισέπραττε εάν επεδείκνυε την οφειλόμενη κατά 
τις περιστάσεις επιμέλεια. 

Ο φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής του καταφυγίου και να αποκρούει με κάθε 
νόμιμο μέσο κάθε καταπάτηση ή διεκδίκηση αυτού, ανε¬ 
ξάρτητα από οποιαδήποτε δικαστική ή εξώδικο ενέργεια 
στην οποία τυχόν θα προβεί το Ελληνικό Δημόσιο, έχο¬ 
ντας ευθύνη για κάθε, έστω και από ελαφρά αμέλεια, 
βλάβη, μείωση ή απώλεια δικαιωμάτων του Ελληνικού 
Δημοσίου. 

Επίσης οφείλει να γνωστοποιεί άμεσα στο Υπουργείο 
Τουριστικής Ανάπτυξης/Δ/νση Τουριστικών Λιμένων 
κάθε προσβολή δικαιώματος και κάθε σχετική δίκη, στην 
οποία το Ελληνικό Δημόσιο δικαιούται να παρέμβει. 

Σε περίπτωση παράβασης οποιουδήποτε όρου της 
παρούσας παραχώρησης από τον φορέα διαχείρισης, 
το Ελληνικό Δημόσιο δια των αρμοδίων οργάνων 
αυτού (Υπουργείο Τουριστικής Ανάπτυξης/Διεύθυνση 
Τουριστικών Λιμένων) δύναται, με την επιφύλαξη των 
λοιπών συνεπειών που προβλέπονται στην παραχώρηση, 
να ζητήσει εγγράφως από το φορέα διαχείρισης να 
συμμορφωθεί εντός χρονικού διαστήματος εξήντα 
τουλάχιστον (60) ημερών προς τις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της 
παραχώρησης. 

Επιπλέον το Ελληνικό Δημόσιο (Υπουργείο Τουριστι¬ 
κής Ανάπτυξης) δύναται να ζητήσει την κατάπτωση του 
συνόλου ή μέρους των εις χείρας του εγγυήσεων. 

Μετά την καθ’ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει 
αμέσως και χωρίς αντιρρήσεις το καταφύγιο τουριστι¬ 
κών σκαφών, που περιέρχεται στο Ελληνικό Δημόσιο με 
όλα τα εντός αυτού έργα, εγκαταστάσεις και εξοπλισμό 
χωρίς κανένα δικαίωμα για αποζημίωση του φορέα δι¬ 
αχείρισης από το Ελληνικό Δημόσιο. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού, θεωρείται 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2009 

Ο ΥΠΟΥΡΓΟΣ 

ΚΩΣΤΑΝΤΙΝΟΣ ΜΑΡΚΟΠΟΥΛΟΣ 
-♦- 

Αριθμ. 20871/13221 (3) 

Προσφυγή των Φούσκα Στεφάνου και Χατζηγιάννη 
Θεοδώρας κατά της υπ’ αριθμ. Π1715/Α70/2009 
απόφασης του Νομάρχη Πειραιά - Διεύθυνση 
Πολεοδομίας, περί τροποποίησης του ρυμοτομικού 
σχεδίου του Δήμου Περάματος στο Ο.Τ. 177 με το 
χαρακτηρισμό του οικοπέδου 03 ως χώρο παιδικής 
χαράς (ΦΕΚ 124/24.3.2009 τεύχος ΑΑΠΘ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α. Των άρθρων 62 και 69 του π.δ. 30/1996 «Κώδικας 
Νομαρχιακής Αυτοδιοίκησης» όπως ισχύει και όπως 
συμπληρώθηκε με το άρθρο 7 παρ. 2 του ν. 3127/2003, 
σε συνδυασμό με τις διατάξεις του άρθρου 8 του 


ν. 3200/1955 «Περί διοικητικής αποκεντρώσεως» και των 
άρθρων 17 και 25 του ν. 2690/1999 «Κύρωση Κώδικα 
Διοικητικής Διαδικασίας». 

β. Του άρθρου 29 του ν. 2831/2000 «Περί τροποποίη¬ 
σης των διατάξεων του ν. 1577/1985 «Γενικός Οικοδομι¬ 
κός Κανονισμός» και άλλες Πολεοδομικές Διατάξεις», 
όπως αντικαταστάθηκε από το άρθρο 10 παρ. 1 του 
ν. 3044/2002 «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υπουργείου 
Περιβάλλοντος, Χωροταξίας και Δημοσίων Έργων». 

γ. Του ν. 1337/1983 «περί επεκτάσεως πολεοδομικών 
σχεδίων κ.λ.π.» όπως συμπληρώθηκαν και τροποποι¬ 
ήθηκαν με τις διατάξεις των ν. 1512/1985, ν.1647/1986, 
ν.1772/1988 και ν. 1892/1990. 

δ. Του ν.δ/τος της 17.7.1923 «περί σχεδίων πόλεων 
κ.λ.π.» όπως τροποποιήθηκε και ισχύει σήμερα και ειδι¬ 
κότερα των άρθρων 3, 9, 29 και 70. 

ε. Του π.δ. 1999 «Κώδικας Βασικής Πολεοδομικής Νο¬ 
μοθεσίας» (ΦΕΚ Δ' 240/1999) και ειδικότερα των άρθρων 
152 και 154. 

στ. Την υπ’ αριθμ. 6/2006 Εγκύκλιο ΥΠΕΧΩΔΕ «Περί 
άσκησης αρμοδιοτήτων πολεοδομικού σχεδιασμού». 

2. Την υπ’ αριθμ. Π1715/Α70/2009 απόφαση του Νομάρχη 
Πειραιά - Διεύθυνση Πολεοδομίας, περί τροποποίησης 
του ρυμοτομικού σχεδίου του Δήμου Περάματος στο 
Ο.Τ. 177 με το χαρακτηρισμό του οικοπέδου 03 ως χώρο 
παιδικής χαράς (ΦΕΚ 124/24.3.2009 τεύχος ΑΑΠΘ). 

3. Την από 13.4.2009 εμπρόθεσμη προσφυγή των 
Φούσκα Στεφάνου και Χατζηγιάννη Θεοδώρας κατά 
της ανωτέρω υπ’ αριθμ. Π1715/Α70/2009 απόφασης του 
Νομάρχη Πειραιά - Διεύθυνση Πολεοδομίας, η οποία 
κατατέθηκε στην Υπηρεσία μας με συνημμένα έγγραφα 
και έλαβε αριθ. πρωτοκ. 15455/9875/13.4.2009. 

4. Το υπ’ αριθμ. πρωτοκ. Π630/2009 έγγραφο της Δ/ 
νσης Πολεοδομίας της Νομαρχίας Πειραιά, με το οποίο 
μας διαβιβάστηκαν αντίγραφα του σχετικού φακέλου 
και οι απόψεις της Υπηρεσίας. 

Και επειδή: 

Από το σύνολο των στοιχείων που τέθηκαν υπόψη 
μας και το φάκελο της υπόθεσης που τηρείται στην 
Υπηρεσία μας, προκύπτει ότι για το οικόπεδο με αριθμό 
03 του Ο.Τ. 177 του Δήμου Περάματος, το οποίο με την 
προσβαλλόμενη απόφαση χαρακτηρίζεται χώρος παιδι¬ 
κής χαράς, είχε εκδοθεί προηγουμένως η υπ’ αριθ. 13910/ 
Α241/07/17.6.2008 απόφαση της Νομαρχίας Πειραιά, με 
την οποία το ίδιο οικόπεδο είχε χαρακτηριστεί χώρος 
πρασίνου. Σε προσφυγή των ιδίων ως άνω προσφευγό- 
ντων, φερομένων ως ιδιοκτητών του επίμαχου οικοπέ¬ 
δου, η ανωτέρω υπ’ αριθμ. 13910/Α241/07/17.6.2008 από¬ 
φαση ακυρώθηκε με την υπ’ αριθμ. 11850/24033/25.6.2008 
απόφαση του Γ ενικού Γ ραμματέα Περιφέρειας Αττικής, 
για το λόγο ότι ενώ η γνώμη του ΣΧΟΠ Νομαρχίας Πει¬ 
ραιά ήταν αρνητική, καθότι απέρριψε με την υπ’ αριθμ. 
Κ80/2007 γνωμοδότησή του, την πρόταση τροποποί¬ 
ησης του δημοτικού συμβουλίου Δήμου Περάματος, ο 
οικείος Νομάρχης, κατά παράβαση του άρ. 3 παρ. 2 
του ν.δ. 17.7./16.8.1923 και της πάγιας νομολογίας περί 
σύμφωνης αρνητικής γνώμης, εξέδωσε θετική πράξη 
και ενέκρινε την επίμαχη τροποποίηση. Ο Δήμος Πε¬ 
ράματος επανέρχεται με πρόταση τροποποίησης του 
ρυμοτομικού σχεδίου με το χαρακτηρισμό του εν λόγω 
οικοπέδου σε χώρο παιδικής χαράς. Το οικείο ΣΧΟΠ 
γνωμοδότησε θετικά στην παρούσα πρόταση με την 
υπ’ αριθμ. Κ9/11.2.2009 γνωμοδότηση και ο Νομάρχης 
Πειραιά εξέδωσε την προσβαλλόμενη απόφαση. 

Με τα δεδομένα αυτά, προκύπτει ότι το ΣΧΟΠ Νο¬ 
μαρχίας Πειραιά, μετέβαλε την αρχική γνωμοδότηση 
του και υπερψήφισε τη νέα πρόταση τροποποίησης του 
Δήμου Περάματος, χωρίς όμως να ερευνηθεί από το 
αποφασίζον όργανο, το Νομάρχη Πειραιά, τους λόγους 
που το ΣΧΟΠ μετέβαλε την αρχική του γνώμη, χωρίς να 
επικαλείται νέα στοιχεία. Σε κάθε περίπτωση, σύμφωνα 
με την πάγια νομολογία (ΣτΕ 4038/1998,1515/2008, κ.ά.), 
η απόφαση εντοπισμένης τροποποίησης ρυμοτομικού 
σχεδίου με τη δέσμευση ιδιοκτησίας, απαιτεί εξειδι- 
κευμένη και πλήρη αιτιολογία για την ύπαρξη σοβαρής 
πολεοδομικής ανάγκης χάριν της οποίας επιβάλλεται 
η επιχειρούμενη τροποποίηση. Από τα στοιχεία δε του 
σχετικού φακέλου που τέθηκαν υπόψη μας, δεν προκύ¬ 
πτει ειδική, σαφής και επαρκής αιτιολογία όπως απαι¬ 
τείται κατά την πάγια νομολογία, αλλά και τη διάταξη 
του άρ. 17 του ν. 2690/1999 «Κύρωση Κώδικα Διοικητικής 
Διαδικασίας», που αφορά όλες τις ατομικές διοικητικές 
πράξεις, αλλά αντιθέτως, προκύπτει σύγχυση ως προς 
το λόγο μεταβολής της γνωμοδότησης του ΣΧΟΠ και 
έλλειψη ως προς την τεκμηρίωση για τη σοβαρή πο- 
λεοδομική ανάγκη που υπαγορεύει την συγκεκριμένη 
τροποποίηση, αποφασίζουμε: 

Αποδεχόμαστε την από 13.4.2009 και με αριθμ. πρω- 
τοκ. 15455/9875/13.4.2009 προσφυγή των Φούσκα Στε¬ 
φάνου και Χατζηγιάννη Θεοδώρας κατά της υπ’ αριθμ. 
Π1715/Α70/2009 απόφασης του Νομάρχη Πειραιά - Δι¬ 
εύθυνση Πολεοδομίας, περί τροποποίησης του ρυμο¬ 
τομικού σχεδίου του Δήμου Περάματος στο Ο.Τ. 177 με 
το χαρακτηρισμό του οικοπέδου 03 ως χώρο παιδικής 
χαράς (ΦΕΚ 124/24.3.2009 τεύχος ΑΑΠΘ) και ακυρώνουμε 
αυτήν, για τους λόγους που αναφέρονται στο σκεπτικό 
της παρούσας. 

Κατά της παρούσας απόφασης δεν χωρεί προσφυγή 
για παράβαση Νόμου ενώπιον του καθ’ ύλην αρμόδιου 
Υπουργού, σύμφωνα με τις διατάξεις του άρθρου 18 πα- 
ραγρ. 13 του ν. 2218/1994, όπως αυτές αντικαταστάθηκαν 
με τις όμοιες του άρθρου 7 παραγρ. 2 του ν. 2839/2000 
«Ρυθμίσεις θεμάτων του Υπουργείου Εσωτερικών, Δημό¬ 
σιας Διοίκησης και Αποκέντρωσης και άλλες διατάξεις» 
(ΦΕΚ 196/Α/12.9.2000). 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Αθήνα, 1 Ιουνίου 2009 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 1610 (4) 

Τροποποίηση σχεδίου πόλης Αγρίνιου Ν. Αιτωλ/νίας 
και στο Ο.Τ. 20 - 22. 

Ο ΝΟΜΑΡΧΗΣ ΑΙΤΩΛ/ΝΙΑΣ 

Έχοντας υπόψη: 

1) Τις διατάξεις των άρθρων 3 και 70 του ν.δ/τος της 
17.7.1923 «περί σχεδίων πόλεων κ.τ.λ». 


2) Τις διατάξεις του άρθρου 3 του ν. 2218/ΦΕΚ/90/ 
Α/94 και του άρθρου 5 του ν. 2240/ΦΕΚ/153/Α/94 «περί 
Νομ/κής Αυτοδ/σης». 

3) Το ΦΕΚ 355/Β/4.5.1995 «Δημοσίευση Οργανισμού 
Νομ/κής Αυτοδ/σης Αιτωλ/νίας», όπως τροποποιήθηκε 
και ισχύει. 

4) Την υπ’ αριθμ. 106/9.1.2009 (Φ.Ε.Κ 97/Β/27.1.2009) 
απόφαση Νομάρχη Αιτωλ/νίας «περί μεταβίβασης αρ¬ 
μοδιοτήτων στους Αντινομάρχες». 

5) Την υπ’ αριθμ. 127/8.1.2007 (Φ.Ε.Κ/39/22.1.2007) από¬ 
φαση Νομάρχη Αιτωλνίας «περί διορισμού Γ εν. Γ ραμ- 
ματέα». 

6) Την υπ’ αριθμ. 1254/24/9/08 εισήγηση του Τ.Π.Ε. Αρ- 
γινίου. 

7) Την υπ’ αριθμ. 231/07 απόφαση του Δημοτικού Συμ¬ 
βουλίου Αγρίνιου. 

8) Το γεγονός ότι τηρήθηκε η διαδικασία των Εγκ. 1/61 
και 8/75 «περί τροποποιήσεων». 

9) Την υπ’ αριθμ. 60/2008 απόφαση του Δημοτικού 
Συμβουλίου Αγρίνιου, με την οποία απορρίπτεται η έν¬ 
σταση του (ΓΕΝΙΚΟΥ ΝΟΣΟΚΟΜΕΙΟΥ ΑΓΡΙΝΙΟΥ). 

10) Τα τοπ/κά διαγράμματα τα οποία συνέταξε η Δ/νση 
Μελετών Δήμου Αγρίνιου. 

11) Το υπ’ αριθμ. 11643/30.4.2009 έγγραφο της Δ/νσης 
Μελετών Δήμου Αγρίνιου. 

12) Τη σύμφωνη γνωμοδότηση του Συμβουλίου Χ.Ο.Π. 
του Νομού όπως διατυπώθηκε στις 4/09 θέμα Ιον και 
9/09 θέμα 2ον αυτού. 

13) Το γεγονός ότι δεν προκαλείται δαπάνη σε βά¬ 
ρος του Κρατικού Προϋπολογισμού (άρθρο 29Α του 
ν. 1558/1985) όπως αυτό προστέθηκε με το άρθρο 27 
του ν. 2081/1992. 

Επειδή 

Α) Με την εν λόγω τροποποίηση αυξάνονται κοινό¬ 
χρηστοι χώροι στη συγκεκριμένη περιοχή, οι οποίοι 
είναι αναγκαίοι έτσι ώστε να αναδειχθεί ο χώρος της 
Βιβλιοθήκης και του Αρχαιολογικού Μουσείου αφενός, 
και αφετέρου λόγω της γειτνίασης με κοινωφελή χώρο 
(χρήση Νηπιαγωγείου). 

Β) Ο ενιστάμενος μπορεί να διεκδικήσει τη νόμιμη 
αποζημίωσή του ή και ανταλλαγή ιδιοκτησίας του, απορ¬ 
ρίπτεται η ένσταση, αποφασίζουμε: 

Εγκρίνεται η προτεινόμενη τροποποίηση στα Ο.Τ.20 
- 22 του σχεδίου πόλης Αγρίνιου Ν. ΑΙΤΩΛ/ΝΙΑΣ, επειδή 
έχουμε αύξηση κοινοχρήστων χώρων, και όπως ακριβώς 
απεικονίζεται στο συννημένο τοπ/κό το οποίο αποτελεί 
αναπόσπαστο τμήμα αυτής της απόφασης. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Ι.Π. Μεσολογγίου, 16 Ιουνίου 2009 

Με εντολή Νομάρχη 
Ο Αντινομάρχης 
ΓΙΑΝΝΗΣ ΛΥΤΡΑΣ 

ιο 

X 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39 % 

ΑΠΟΣΠΑΣΜΑ ΣΧΕΔΙΟΥ ΠΟΛΗΣ ΑΓΡΙΝΙΟΥ ΚΛ. 1:1000 
(♦.Ε.Κ 463Δ/3-7-1998). 



ΥΠ0**ΜΑ ΣΥΜΒΟΛΙΣΜΟΝ 
ο Στάση 

— · Συρματόπλεγμα 

—— Κάγκελο 

Ηανδρότοιχος 

1 1 * Μανδρότοιχος με συρματόπλεγμα 
ο ο Οριο ιδιοκτησίας 
Κράσπεδα 

- Καταργούμενη οικοδομική γραμμή 

- Καταργούμενη ρυμοτομική γραμμή 

- Προτεινόμενη οικοδομική γραμμή 

- Προτεινόμενη ρυμοτομική γραμμή 


ΟΡΟΙ ΔΟΜΗΣΗΣ ΤΟ€ΛΔ· ΣΧΕΔΙΟΥ ΠΟΛΕΟΣ ΑΓΡΙΝΙΟΥ 


κατά κανόνα κατά παρέκλιση 


Πρόσωπο 

15 

Υ3 

6 

♦ΕΚ 165Δ/14-10-1966 

Εμβαδό 

400 

250 

150 


Κάλυψη 

ΔΟΧ 



♦ΕΚ 140Α713-6-2000 

Σ.Δ 

1.2 

1.2 

1.2 

♦ΕΚ 686Α723-12-1978 

ΧΡΗΣΗ ΓΗΣ: 

Γενική 

κατοικία 


♦ΕΚ 1267Δ76-12-1994 

ΣΥΝΤΕΤΑΠ£ΝΕΣ Ο.Τ 

22 


ΣΥΝΤΕΤΑΠ£ΝΕΣ Ο.Τ 20 


Α/Α 

X 

♦ 

Α/Α 

X 

♦ 

ΤΙ 

260202.625 

513831.091 

ΤΙ 

260184.821 

513871.277 

Τ2 

260209.596 

513828.667 

Τ2 

260262.938 

513839.430 

Τ3 

260229.254 

513814.345 

Τ3 

260253.357 

513823.830 

Τ4 

260225.618 

513807.684 

Τ4 

260251.310 

513825.159 

Τ5 

260198.043 

513814.095 

Τ5 

260241.469 

513814.123 




Τ6 

260239.903 

513815.248 




Τ7 

260212.877 

513834.937 




Τ8 

260175.149 

513848.057 

ΣΥΝΤΕΤΑΓΜΕΝΕΣ Κ.Χ (Ο.Τ. 206) 

ΣΥΝΤΕΤΑΓΜΕΝΕΣ Κ.Χ (Ο.Τ 22γ) 

Α/Α 

X 

♦ 

Α/Α 

X 

Ψ 

ΤΙ 

260265.754 

513838.282 

ΤΙ 

260172.522 

513841.559 

Τ2 

260279.373 

513832.730 

Τ2 

260199.784 

513832.079 

Τ3 

260259.463 

513800.998 

Τ3 

260195.119 

513814.775 

Τ4 

260243.904 

513812.347 

Τ4 

260164.485 

513821.897 

Τ5 

260251.836 

513821.241 




Τ€ 

260254.303 

513819.639 




ΚΤΗΜΑΤΟΛΟΓΙΚΟΣ ΠΙΝΑΚΑΣ 




Α/Α 

ΟΝΟΜΑ 

ΕΠΩΝΥΜΟ 


ΔΙΕΥΘΥΝΣΗ 

ΠΟΛΗ 

01 

ΝΟΜΑΡΧΙΑΚΟ ΝΟΣΟΚΟΜΕΙΟ 



ΑΓΡΙΝΙΟ 

02 

ΜΑΡΙΟΣ 

ΖΟΥΡΚΑΣ 


ΚΑΖΑΤΖΑΚΗ 4 

ΑΓΡΙΝΙΟ 

03 

ΞΑΝΘΙΠΠΗ 

ΤΣΙΡΟ* 


ΚΑΖΑΤΖΑΚΗ 5 

ΑΓΡΙΝΙΟ 

04 

ΛΑΜΠΡΗ* 

ΖΟΥΡΚΛ 


-// 

-//- 


ΕΥΑΓΓΕΛΟΣ 

ΖΟΥΡΚΑΣ 


ΚΑΖΑΤΖΑΚΗ 2 

-//- 


ΑΝΑΣΤΑΣΙΑ 

ΚΟΝ/ΝΟΥ 


ΚΑΠΕΤΑΝ ΔΙΑ 3 

-//- 


ΒΗΘΛΕΕΜ συζ. ΒΑΣΙΛΗ ΚΟΝ/ΝΟΥ 

-//- 

-//- 

05,07 ΕΥΑΓΓΕΛΟΣ 

ΖΟΥΡΚΑΣ 




06 

ΝΟΜΑΡΧΙΑΚΟ ΝΟΣΟΚΟΜΕΙΟ ΑΓΡΙΝΙΟΥ 


08 

ΘΕΟΔΩΡΟΣ 

ΚΟΝΤΟΘΑΝΑΣΗΣ 


ΛΥΔΑΣ 23 

-//- 

Αριθμ. 1-2039 (5) 

Ανάκληση Παρέκκλιση ως προς τους όρους δόμησης 
για την δημιουργία Κέντρου Αποθεραπείας και 
Αποκατάστασης κλειστής νοσηλείας Δυναμικότητας 
80 κλινών (δύο μονάδων) στον Προβατώνα του Δήμου 
Τυχερού. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Το άρθρο 1 του π.δ/τος 24/31.5.1985 (ΦΕΚ 270Δ/1985) 
όπως έχει συμπληρωθεί και ισχύει σήμερα. 

2. Το άρθρο 3 του ν. 2218/1994 «Ίδρυση Νομαρχιακής 
Αυτοδιοίκησης κ.λ.π.». 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις του π.δ. της 6.10.1978 (ΦΕΚ 
538Δ717.10.1978), άρθρο 6 ΝΟΣΟΚΟΜΕΙΑ - ΚΛΙΝΙΚΑΙ ή 
άρθρον 172 του π.δ. 14.7.1999 (ΦΕΚ 580Δ/27.7.1999). 

5. Το π.δ/γμα 30/1996 (ΦΕΚ 21Α72.2.1996) «Κώδικας Νο¬ 
μαρχιακής Αυτοδιοίκησης». 

6. Το υπ’ αριθμ. 218/6.2.2008 έγγραφο της Δ/νσης Κοι¬ 
νωνικής Πρόνοιας. 


7. Την υπ’ αριθμ. 1/1/9.4.2008 γνωμοδότηση του Συμβου¬ 
λίου Χωροταξίας και Περιβάλλοντος Ν.Έβρου. 

8. Το υπ’ αριθμ. 4908/2.2.2009 διευκρινιστικό έγγρα¬ 
φο της Δ/νσης Νομοθετικού Έργου του ΥΠ.ΠΕ.ΧΩ.ΔΕ. 
με το οποίο διευκρινίζεται η «Αρμοδιότητα έγκρισης 
παρεκκλίσεων σε εκτός σχεδίου περιοχές σύμφωνα με 
το από 6.10.1978 π.δ/γμα (ΦΕΚ 538/Δ/17.10.1978)», απο¬ 
φασίζουμε: 

Ανακαλούμε την υπ’ αριθμ. I - 644/26.5.2008 απόφαση 
Νομάρχη Έβρου που αφορά την έγκριση παρεκκλίσεων 
ως προς τους όρους δόμησης και την κάλυψη, για την 
δημιουργία Κέντρου Αποθεραπείας και Αποκατάστασης 
κλειστής νοσηλείας «Ο ΑΓΙΟΣ ΚΩΝΣΤΑΝΤΙΝΟΣ» δυναμι¬ 
κότητας 80 κλινών (δύο μονάδων) στον Προβατώνα του 
Δήμου Τυχερού, σύμφωνα με το υπ’ αριθμ. 4908/2.2.2009 
έγγραφο της Δ/νσης ΝομοθετικούΈργου του ΥΠ.ΠΕ.ΧΩ.ΔΕ. 
π.δ/γμα 538/Δ/17.10.1978) λόγω μη αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 29 Μαίου 2009 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

